Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 333/13/8810	Spišská Nová Ves, 17.10.2014
EEČ : 2-68-1687-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 15.8.2013, spisová značka 3 Pv 333/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 04. apríla  2013 asi o 17:00 h, v katastri obce XXXXX, okres Spišská Nová Ves, z lesného porastu č. 505, na parcele C-KN 1714/1, v lokalite Ihrik, ktorá patrí do lesného pôdneho fondu a nachádza sa v treťom ochrannom stupni, bez povolenia spoločne odcudzili na zemi ležiaci strom smrek, ktorého časť dĺžky 2,35 m, priemeru 0,24 m zobral XXXXX a časť dĺžky 3,16 m, priemeru 0,19 m zobral ml. XXXXX a odcudzením celkového objemu 0,17 mł drevnej hmoty spôsobili pre XXXXX škodu  3,47 €.      

Uznesením prokurátora Okresnej prokuratúry Spišská Nová Ves zo dňa 15.8.2013, spisová značka 3 Pv 333/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry  v  Spišskej  Novej  Vsi sp. zn. 3 Pv 333/13 zo dňa 15.08.2013 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie proti obvinenému XXXXX   pre prečin krádeže v spolupáchateľstve podľa § 212 ods. 2 písm. d), § 20 Tr. zákona, ktorého sa dopustil spoločne s ml. XXXXX  tým, že dňa 04. apríla  2013 asi o 17:00 h, v katastri obce XXXXX, okres Spišská Nová Ves, z lesného porastu č. 505, na parcele C-KN 1714/1, v lokalite Ihrik, ktorá patrí do lesného pôdneho fondu a nachádza sa v treťom ochrannom stupni, bez povolenia spoločne odcudzili na zemi ležiaci strom smrek, ktorého časť dĺžky 2,35 m, priemeru 0,24 m zobral XXXXX a časť dĺžky 3,16 m, priemeru 0,19 m zobral ml. XXXXX a odcudzením celkového objemu 0,17 mł drevnej hmoty spôsobili pre XXXXX škodu  3,47 €.      

Uznesenie o podmienečnom zastavení trestného stíhania nadobudlo právoplatnosť dňa 31.08.2013 a skúšobná doba v trvaní 12 mesiacov začala plynúť 01.09.2013. 

Z vyžiadaných správ k osobe obvineného, z miesta bydliska, z OO PZ v Spišskej Novej Vsi a Okresného úradu, Odboru všeobecnej vnútornej správy v Spišskej Novej Vsi  a odpisu z registra trestov  obvineného som zistila, že obvinený XXXXX v skúšobnej dobe podmienečne zastaveného trestného stíhania od 01.09.2013 do 01.09.2014 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.     

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  splnil  povinnosť  nahradiť  spôsobenú  škodu  a  vyhovel  aj 
prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na to, že obvinený XXXXX splnil podmienky pre rozhodnutie v zmysle  § 217 ods. 1 Tr. poriadku,  bolo  potrebné rozhodnúť tak, ako je uvedené vo výroku tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka